#####  1 PRIEDAS

 prie Komiteto 2020 m. rugsėjo 17 d.

 posėdžio protokolinio sprendimo

 Nr. 44 P-10 (58)

Komitetas 2020 m. rugsėjo 17 d. posėdyje patvirtino:

1. veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ konkretaus uždavinio **1.2.1 „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“** Ekonomikos ir inovacijų ministerijos administruojamos priemonės **Nr. 01.2.1-LVPA-T-858 „COVID-19 MTEP tyrimai“** projektų atrankos kriterijų (4) nustatymą:

|  |
| --- |
| 1. Specialusis projekto atrankos kriterijus. Projektas atitinka Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“ (toliau – Lietuvos inovacijų plėtros 2014–2020 metų programa), nuostatas.\* |
| *\* Vertinama, ar projektas prisideda prie Lietuvos inovacijų plėtros 2014–2020 metų programos antrojo tikslo „didinti verslo inovacinį potencialą“ antrojo uždavinio „skatinti naujų produktų pateikimą rinkai“ įgyvendinimo.* |

|  |
| --- |
| 2. Specialusis projekto atrankos kriterijus. Projektas atitinka Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“, nuostatas ir bent vieno prioriteto įgyvendinimo tematiką.\* |
| *\* Vertinama, ar projektas prisideda prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitinka bent vieno prioriteto įgyvendinimo tematiką.* |

|  |
| --- |
| 3. Specialusis projekto atrankos kriterijus. Įgyvendinant projektą vykdoma MTEP veikla, susijusi su COVID-19.\* |
| *\* Vertinama, ar įgyvendinant projektą vykdoma MTEP veikla, susijusi su COVID-19, kaip tai nurodyta priemonės finansavimo sąlygų apraše, t. y. MTEP, susiję su COVID-19, apima vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių MTEP, taip pat su procesų inovacijomis, siekiant veiksmingos produktų (vakcinų, vaistinių preparatų ir gydymo priemonių, medicinos priemonių, ligoninių ir medicinos reikmenų, dezinfekavimo priemonių, apsauginių drabužių ir priemonių) gamybos, susijusius MTEP. Projektams, kurie buvo įvertinti pagal programos „Horizontas 2020“ MVĮ priemonę ir kuriems suteiktas kokybę rodantis pažangumo ženklas, susijęs su kova su COVID-19, papildomas vertinimas pagal šį kriterijų neatliekamas ir laikoma, kad tokie projektai kriterijų atitinka.* |

|  |
| --- |
| 4. Specialusis projekto atrankos kriterijus. Pareiškėjai yra įmonės, veikiančios ne trumpiau kaip trejus metus, kurių vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos (jeigu įmonė įregistruota vėliau nei prieš pastaruosius 3 finansinius metus) yra ne mažesnės kaip 145 000 (šimtas keturiasdešimt penki tūkstančiai eurų) arba įmonės, veikiančios trumpiau kaip trejus metus, kurių pajamos (įskaitant pareiškėjo įmonių grupės pajamas) per laiką nuo įmonės įregistravimo dienos yra ne mažesnės kaip 145 000 (šimtas keturiasdešimt penki tūkstančiai eurų) arba įstatinis kapitalas ne mažesnis kaip 145 000 (šimtas keturiasdešimt penki tūkstančiai eurų).\* |
| *\* Vertinama, ar įmonės vidutinės metinės pajamos (įskaitant pareiškėjo įmonių grupės pajamas) per pastaruosius 3 finansinius metus arba per laiką nuo įmonės įregistravimo dienos, jei įmonė įregistruota vėliau nei prieš pastaruosius 3 finansinius metus, yra ne mažesnės kaip 145 000 (šimtas keturiasdešimt penki tūkstančiai eurų arba įmonės, veikiančios trumpiau nei trejus metus, kurių pajamos (įskaitant pareiškėjo įmonių grupės pajamas) per laiką nuo įmonės įregistravimo dienos (yra ne mažesnės kaip 145 000 (šimtas keturiasdešimt penki tūkstančiai eurų) arba įstatinis kapitalas ne mažesnis kaip 145 000 (šimtas keturiasdešimt penki tūkstančiai eurų)). Šis kriterijus taikomas tik paraiškos vertinimo metu.* |

2. veiksmų programos 3 prioriteto „Smulkiojo ir vidutinio verslo konkurencingumo skatinimas“ konkretaus uždavinio **3.3.1 „Padidinti MVĮ produktyvumą“** Ekonomikos ir inovacijų ministerijos administruojamos priemonės **Nr. 03.3.1-LVPA-T-859 „COVID-19 produktai LT** projektų atrankos kriterijų (3) nustatymą:

|  |
| --- |
| 1. Specialusis projekto atrankos kriterijus. Projektas atitinka Investicijų skatinimo ir pramonės plėtros 2014–2020 metų programos veiksmų plano, patvirtinto Lietuvos Respublikos ekonomikos ir inovacijų ministro 2015 m. rugsėjo 2 d. įsakymu Nr. 4-554 „Dėl Investicijų skatinimo ir pramonės plėtros 2014–2020 metų programos veiksmų plano patvirtinimo“, nuostatas.\* |
| *\* Vertinama, ar projektas prisideda prie Investicijų skatinimo ir pramonės plėtros 2014–2020 metų programos veiksmų plano antrojo tikslo „modernizuoti, integruoti ir plėtoti pramonę“ pirmojo uždavinio „skatinti pramonės ir paslaugų įmonių jungimąsi į tinklus ir pramoninį bendradarbiavimą“ konkretaus veiksmo 1.1 „sudaryti palankias sąlygas mažų, labai mažų ir vidutinių įmonių (toliau – MVĮ) investicijoms į inovatyvios gamybos ir (ar) inovatyvių paslaugų verslo pradžią ir plėtrą“ įgyvendinimo (inovacijų (įrangos / įrenginių) diegimo įmonės lygmeniu).*  |

|  |
| --- |
| 2. Specialusis projekto atrankos kriterijus. Pareiškėjas yra MVĮ, veikianti ne trumpiau kaip vienus metus, kurios vidutinės pačios MVĮ pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos (jeigu MVĮ įregistruota mažiau nei prieš 3 pastaruosius finansinius metus) yra ne mažesnės kaip 145 000 (šimtas keturiasdešimt penki tūkstančiai) eurų.\* |
| *\* Vertinama, ar MVĮ vidutinės pačios pagamintos produkcijos metinės pajamos per pastaruosius 3 finansinius metus arba per laiką nuo MVĮ įregistravimo dienos, jei MVĮ įregistruota mažiau nei prieš 3 pastaruosius finansinius metus, yra ne mažesnės kaip 145 000 (šimtas keturiasdešimt penki tūkstančiai) eurų. Šis kriterijus taikomas tik paraiškos vertinimo metu.* |

|  |
| --- |
| 3. Specialusis projekto atrankos kriterijus. Projekto įgyvendinimo metu planuojami gaminti produktai yra skirti kovai su COVID-19.\* |
| *\* Vertinama, ar įgyvendinant projektą planuojami gaminti produktai yra skirti kovai su COVID-19, t. y. atitinkami vaistiniai preparatai (įskaitant vakcinas) ir gydymo priemonės, jų tarpiniai produktai, vaistų veikliosios medžiagos ir žaliavos; medicinos priemonės, ligoninių ir medicinos reikmenys (įskaitant ventiliatorius, apsauginius drabužius bei priemones, taip pat diagnostikos priemones) ir būtinos žaliavos; dezinfekavimo priemonės ir jų tarpiniai produktai bei jų gamybai būtinos cheminės žaliavos; duomenų rinkimo ir (arba) tvarkymo priemonės, skirtos kovai su COVID-19.* |